kardosdrur/scandi-wiki huggingface dataset:
Pyrethroid

Pyrethroider er en gruppe af insekticider, der virker som nervegift. De er hyppigt brugt i landbruget, men også og måske især i de private haver. Stofferne er baseret på naturlige insektgifte, som dannes i bestemte arter af Krysanthemum (Tanacetum cinerariifolium eller Tanacetum coccineum). Blomsterne høstes og tørres kort efter, at blomstringen er begyndt. Man kan så enten pulverisere produktet, eller udtrække de aktive stoffer. Efter behandling har man et middel, som indeholder ca. 30% aktivt stof, som under ét kaldes for pyrethriner. To af disse er langt de mest almindelige, nemlig pyrethrin-I og pyrethrin-II. Desuden findes der små mængder af stofferne cinerin I og II samt jasmolin I og II.

Virkning og anvendelse 
Pyrethrin-holdige midler bruges især til bekæmpelse af hovedlus, malariamyg, kakerlakker og fluer. De naturlige pyrethriner er kontaktgifte, der når insektets nervesystem ved direkte hudkontakt. I løbet af få minutter bliver dyret ude af stand til at flyve eller krybe bort, men en dødelig dosis er vanskelig at opnå, for stofferne afgiftes hurtigt af enzymer i dyrets fordøjelsessystem. For at sætte denne mekanisme ud af kraft tilsættes midlerne ofte stoffer, som hæmmer enzymaktiviteten, som f.eks. Piperonylbutoksid.

Syntetiske midler 
Syntetiske derivater af de virksomme chrysanthemumsyrer bliver fremstillet og brugt som insektmidler. De kaldes pyrethroider, og de er mere effektive som bekæmpelsesmidler end de naturligt forekommende pyrethriner, samtidigt med at de er mindre giftige for mennesker og husdyr. Pyrethrin er altså betegnelsen for insektmidler, som stammer direkte fra Krysantemum, mens pyrethroid er syntetiske forbindelser. Ofte bruges ordet pyrethrum som samlet betegnelse for begge disse grupper af insektgifte.

Giftighed for mennesker 
Stofferne kan fremkalde akut irritabilitet, svimmelhed, opkastning, hudirritation, spisevægring, kramper og koma samt lever- og nyreskader. På længere sigt kan de fremkalde vægttab, kræft og for tidlig nedkomst.

 LD50 ved indtagelse gennem munden er over 7500 mg/kg legemsvægt. 
 LD50 ved hudkontakt er 1880 mg/kg.

Se også 
 Risikoforbehold

De kendte pyrethroider er:
 Permethrin
 Pyrethrin
 Bioallerthrin
 Phenothrin

Insekticider
366



Begivenheder 
 2. januar – Alemannerne krydser den frosne Rhinen og invaderer det romerske rige.

Født

Dødsfald 

66
Simlås

En simlås er en elektronisk lås, der gør, at man kun kan bruge en mobiltelefon til et bestemt teleselskab.
Simlåsen blev udfaset hos de danske mobilselskaber i 2010.

Mobiltelefoni
Låse
James Watt

James Watt (født 19. januar 1736 i Greenock, Skotland, død 19. august 1819) var en skotsk opfinder og maskiningeniør, hvis videreudvikling af Thomas Newcomens dampmaskine var en af de grundlæggende forudsætninger for den industrielle revolution.

Ved hjælp af en separat kondensator kunne dampen udnyttes mere effektivt. Det var vigtigt for at kunne bruge dampmaskiner i fabrikkerne. Snart blev Watts maskine brugt til at pumpe vand ud af gruber, den drev maskiner i bomuldsfabrikkerne, og efter hvert blev den også brugt til at drive skibe. Watt forbedrede dampmaskinen yderligere da han opfandt stempeldampmaskinen, og det var ham som først indførte begrebet hestekraft. I tillæg lavede han verdens første kopimaskine. Ligeledes var James Watt en vigtig person for England. Da England gennemgik den industrielle revolution, for hans opfindelse af dampmaskinen gjorde netop, at der skete en del ændringer i måden at producere, arbejde, sælge og transportere sig på. Selv mennesket begyndte at bo anderledes, og bedre.

Referencer

Eksterne henvisninger 

Opfindere fra Storbritannien
Personer i den industrielle revolution
Personer fra Greenock
Briter i 1700-tallet
Briter i 1800-tallet
Medlemmer af Royal Society of Edinburgh
Bourbon

Bourbon kan have følgende betydninger:
 Huset Bourbon – fransk kongehus og adelsfamilie.
 Bourbon Street – en berømt gade i New Orleans.
 Bourbon (whisky) – en amerikansk-produceret whisky.
 Bourbon (ø) – tidligere navn for øen Réunion.
Afrikanske Union

Den Afrikanske Union (AU) blev grundlagt i juli 2002 som efterfølger for Organisationen for Afrikansk Enhed (OAU). AU søger at fremme demokrati, menneskerettigheder og udvikling i Afrika. Det administrative hovedkvarter ligger i Addis Ababa, Etiopien. Organisationen første formand blev Sydafrikas præsident Thabo Mbeki. Den Afrikanske Union har 53 medlemmer, der omfatter næsten hele det afrikanske kontinent. Marokko har valgt at stå udenfor, fordi Vestsahara er medlem.

AU har forladt OAUs princip om ikke-indblanding i indre statslige anliggender og skal sammen danne en fælles fredsstyrke. Den ændrede politik har blandt andet resulteret i militært nærvær i Darfur i det vestlige Sudan med AMIS-missionen på i alt 7.000 mand.

I samarbejde med den Afrikanske Union, har man planer om at lave en fælles, afrikansk valuta, Afroen. Efter planen kommer Afroen i brug i 2028. En fælles centralbank er også under opbygning.

Hymne 
Let Us All Unite And Celebrate Together er den Afrikanske Unions hymne, der bruges på lige fod med EUs

Se også 
 Darfur-konflikten
 Panafrikanske parlament

Eksterne henvisninger 

 African Union 
 Afrika skal stå på egne ben | information.dk

Union
Internationale organisationer
Etableret i 2002
Anna Marie Touborg

Anna Marie Touborg (født 21. januar 1942) er en dansk folkeskolelærer og politiker, der i perioden 2006–2009 var medlem af regionsrådet i Region Midtjylland, valgt for SF.

Touborg er enke efter landmand og folketingsmedlem Kristen Touborg og mor til tre børn, heriblandt byrådsmedlem og folketingskandidat Karen Touborg og tidligere borgmester i Lejre Kommune Mette Touborg.

Anna Marie Touborg er uddannet folkeskolelærer og har til foråret 2002 virket som sådan på Gudum Skole. Hun har været formand for SF's uddannelsesudvalg på landsplan og blev medlem af amtsrådet i Ringkøbing Amt 1. januar 1998. Her sad hun i teknik- og miljøudvalget. Hun blev genvalgt til amtsrådet pr. 1.januar 2002.

Touborg er meget engageret i lokalsamfundet, hvor hun bl.a. er formand for sognearkivet i Gudum. Hun er medlem af bestyrelserne for Lemvig Museum og har været formand for Historisk Samfund i Ringkøbing Amt.

Referencer 

Amtsrådsmedlemmer fra SF
Regionsrådsmedlemmer fra Socialistisk Folkeparti
-oid

Suffikset -oid kommer af græsk oeides, som kommer af eidos = "form" eller "skikkelse". Endelsen har den grundlæggende betydning "-lignende". Ord, der ender på -oid er for det meste tillægsord, men de kan også være navneord. F.eks. betyder insektoid "med insektagtige træk" (tillægsordsagtigt) eller "med insektkarakter" (navneordsagtigt).

Oid
Kopskat

Kopskat (plattysk og nederlandsk kop, højtysk Kopf, hoved) betegner en skat, der svaredes af hvert individ med samme sum per hoved. Skatten svaredes altså ikke i forhold til indkomst eller formue og tog i princippet ingen sociale hensyn.

Ifølge Roskildekrøniken var årsagen til oprøret imod Knud den Hellige, at han ville opkræve nefgiald (næsepenge), en slags kopskat.

Danmark 

Kopskatten var meget udbredt fra middelalderen, især kendt fra de mange ekstraskatter i 1600 og 1700-tallet. En hovedskat blev første gang pålagt i 1660. I forbindelse med Skånske Krig blev pålagt en kop-, kvæg- og rentepengeskat i 1678. Nye kopskatter ofte kombinerede med kvæg- og ildstedsskatter blev pålagt næsten hvert år: 1682-92 og 1704-05.

Store Nordiske Krig udløste en kop- og hesteskat i 1711,

 i 1743 kom en kombineret formue- og indtægts-, kop-, heste- og luksusskat,

 i 1757 udvidet med en hartkorns- og rangskat, der blev udskrevet en månedlig kopskat fra 23. september 1762 til 1812 på alle indbyggere over 12 år på én rigsdaler, dog blev den for de fattigste pålignet de mere velhavende i sognet.

Kopskatten er en regressiv skat. Dvs. at den procentdel af indkomsten, man betaler, er mindre jo mere man tjener.

Norge 
I Norge blev sølvskat og andre former for kopskat udskrevet som en "engangsskat" efter et direktiv af 19. juni 1645 og flere gange i 1680'erne og 90'erne. Fra 23. september 1762 til 14. november 1772 blev der opkrævet en årlig kopskat (ekstraskatten) af alle undtaget militære. Fra 1773 til 1782 blev kopskatten "frivillig": hver person skulle betale "efter evne".

Sverige 
Til 1939 opkrævedes en "huvudskatt" i Sverige i form af mantalspenningar.

Storbritannien 
Kopskat er nu gået af brug i den vestlige verden; En undtagelse er Storbritannien, hvor regeringen i 1989 (Skotland) og 1990 (England og Wales) indførte en kopskat, Community Charge. Det førte til protester og uroligheder. 31. marts 1990 demonstrerede mere end 200.000 på Trafalgar Square i London, og urolighederne var medvirkende til at Margaret Thatcher 22. november trak sig tilbage fra posten som premierminister.

Det var planer om at indføre skatten i Nordirland, men på grund af urolighederne valgte regeringen ikke at gøre det. Fra 1993 blev den erstattet af en Council tax som, selv om den er baseret på et kopskatlignende princip, i langt højere grad tager hensyn til forskelle i indtægt og formue.

Noter 

Historie
Skatter
Tandhøvl

En Tandhøvl er en høvl med fint savtakket skær. Jernet danner en vinkel i forhold til sålen på 80-90°. Det er ikke meningen at jernet skal skære, men skrabe emnet således at overfladen bliver en anelse større for at give bedre vedhæftning. Er især blevet anvendt til at "tande" flader der skulle fineres. Da jernet ikke behøver at være knivskarpt slibes det kun på en skuresten, hvorefter det bankes en gang ned i enden på et stykke hårdttræ, hvorved de værste grater brækker af. Fandtes tidligere på ethvert snedkerværksted. Men er for længst blevet til en ren museumsgenstand, som så meget andet træsmedeværktøj.

Ekstern Henvisning
http://www.baskholm.dk/haandbog/haandbog.html 

Træværktøj
Træhøvle
Erik Mørk

Erik Dannemand Mørk (født 3. december 1925 i København, død 27. januar 1993) var en dansk skuespiller.

Han debuterede på Det kongelige Teater i 1949 efter at have gennemgået elevskolen. Han var skuespiller ved Det kongelige Teater til 1955 og igen fra 1963. I den mellemliggende periode var han ansat på Det Ny Teater. Han er bedst kendt for de alvorlige roller, som kom til udtryk i mange teaterroller samt optræden i både radio og tv.

Han levede i en periode i 1960'erne papirløst sammen med kollegaen Susse Wold, med hvem han har sønnen Christian Mørk. Forholdet gik i stykker, skriver Susse Wold i selvbiografien "Fremkaldt", da han fandt ud af, at han var bøsse.

Erik Mørk var i forbindelse med en provinsturné impliceret i en alvorlig trafikulykke i efteråret 1992, hvis følger han aldrig overvandt.

Han var Ridder af 1. grad af Dannebrogordenen.

Filmografi i udvalg 

 Susanne – 1950
 Lyntoget – 1951
 Som sendt fra himlen – 1951
 To minutter for sent – 1952
 Ballerina – 1965
 Slap af, Frede – 1966
 Tjærehandleren – 1971
 Hærværk – 1977
 Himmel og helvede – 1988
 Europa – 1991
 Den russiske sangerinde – 1993

Eksterne henvisninger 
 

Skuespillere fra Danmark
Bodilprisen for bedste mandlige hovedrolle
Bodilprisen for bedste mandlige birolle
Robertprisen for årets mandlige birolle
Personer i Dansk Biografisk Leksikon
Riddere af 1. grad af Dannebrog
Personer i Kraks Blå Bog (afdøde)
Personer fra København
Omkomne ved trafikulykker i Danmark
Studenter fra Gammel Hellerup Gymnasium
Modtagere af Teaterpokalen
Modtagere af Modersmål-Prisen
Amman

Amman er hovedstad i Jordan og har indbyggere. Byen er Jordans kommercielle, industrielle og administrative centrum. Ikke langt fra byen ligger udgravningen Ain Ghazal, hvor der er fundet en stor forhistorisk beboelse.

Referencer

Eksterne henvisninger 

Byer i Jordan
Kampala

Kampala er hovedstad i Uganda og er med sine  indbyggere landets største by. Byen omkranses af Wakiso-distriktet, som i 2014 havde ca. 2 millioner indbyggere. Byen er inddelt i fem bydele: Nakasero, Kawempe, Makindye, Nakawa og Rubaga.

Kampala var den 13. hurtigste voksende by i verden, med en årlig befolkningstilvækst på 4,03%. Byen er endvidere udnævnt af Mercer som den bedste by at leve i i Østafrika, foran byer som Nairobi og Kigali.

Historie 
Byen opstod og udviklede sig omkring hovedstaden i kongeriget Buganda og har stadig bygninger og kendetegn derfra, blandt andet bugandakongernes grave (fra 1881), Lubiri-paladset og Bulange (som i dag huser Bugandas parlament).

Referencer
Tasjkent

Tasjkent er hovedstad i Usbekistan. Byen har indbyggere. Dens lufthavn, Tashkent International Airport, ligger ca. 12 km fra centrum.

I 1219 blev byen ødelagt af Djengis Khan.

Referencer

Eksterne henvisninger 

 All about capital of Uzbekistan - Tashkent
 Photos of historical monuments and modern buildings in Tashkent 
 Recent photos of Tashkent with comments in English
 Disability Information Resource Centre in Tashkent 
 Tashkent Directory

Byer i Usbekistan
Ladeluftkøler

En ladeluftkøler (anglicisme intercooler) er en luftkøler monteret på en bil med turbo, hvor ladeluftkøleren er placeret mellem turbo og indsugningsmanifold.

Turboladerens udgående luft er væsentlig varmere end indsugningsluften, da den er blevet presset sammen i turboen (adiabatisk proces). Ladeluftkølerens funktion er at køle indsugningsluften ned, inden den sendes ind i motoren og sammen med brændstoffet bliver forbrændt. 

Kold luft fylder mindre end varm luft. Derfor kan der være mere luft/brændstof i motorens cylinder når luften er kølet ned. Samtidigt modvirker det opvarmningen der er sket ved luftens passage gennem turboen.

Dette giver en større fyldningsgrad og bevirker at motoren kan frembringe flere hestekræfter, uden at man er nødt til at forøge cylindervolumen.

Ladeluftkøleren ligner mest af alt en almindelig køler, den nedkøler blot indsugningsluften i stedet for kølevandet.

Der findes også væskefyldte ladeluftkølere, hvor indsugningsluften køles med en allerede nedkølet væske. Denne variant benyttes især ved skibsmotorer, som via en varmeveksler anvender det omgivende vand til køling.

Eksterne henvisninger 

 Med god tegning: How an Intercooler works 
 

Motordele
Varmevekslere
Lambdasonde

En lambdasonde er en føler, der er monteret på bilens udstødningsrør. På lidt ældre biler er der kun én lambdasonde, der typisk er monteret lige efter bilens udstødningsmanifold, før katalysatoren. På nyere biler skal der være 2, og de skal være monteret både før og efter katalysatoren. Dette gælder kun benzindrevne køretøjer

Lambdasondens funktion er at rapportere den resterende mængde ilt i udstødningen til bilens indsprøjtningscomputer, som derefter kan justere mængden af benzin. Samspillet mellem lambdasonden og indsprøjtningscomputeren er nødvendigt, for at opnå en udstødningsgas som bilens katalysator er i stand til at rense.

Motordele
Grenrør (motor)

På en almindelig forbrændingsmotor, f.eks. i en bil, findes der typisk disse grenrør (anglicisme manifold), forgreningsrør eller samlerør:
 udstødningsgrenrør, udstødningsmanifold
 indsugningsgrenrør, indsugningsmanifold
 brændstofgrenrør, brændstofmanifold

Indsugningsgrenrøret er en rørforgrening der fordeler luft/benzindampe fra karburator/indsprøjtningsenheden til motorens enkelte cylindere.

Udstødningsgrenrørets funktion er at samle udstødningen fra motorens enkelte cylindere til et (eller i nogle tilfælde flere) rør, udstødningsrøret.

Se også

Motordele
Dumper

En dumper er et køretøj med lad egnet til at transportere (fast) bulkgods. Navnet er et engelsk låneord, som refererer til at køretøjet efterlader en bunke, som den tipper af.

I entreprenørbranchen skelnes normalt mellem traktordumpere og lastbildumpere. Forskellen er at sidstnævnte er opbygget efter samme princip som en lastbil med styring på forhjulene og et lad lige bag førerhuset, hvorimod traktordumperen er bygget som "en halv traktor" med en fastmonteret vogn efter. Denne model kan ikke dreje på nogen hjul, men motordel og lastdel er sat sammen med et drejeled (en knækstyring) på samme måde som en gummiged. Begge modeller har hver deres fordele i forskellige situationer.

En afvigelse fra disse dumpere er minidumperen, der er knækstyret med et lad på forenden og et (ofte åbent) sæde oven på motoren på bagenden. Disse maskiner har ofte et lad, der kan drejes til siderne og højtippes op i en container eller lignende. Højtipfunktionen fås enten ved at ladet vipper over et fæstningspunkt i toppen i stedet for i bunden, eller ved at hele tiprammen kan løftes hydraulisk. Herved kan man læsse højt og alligevel bibeholde et lavt tyngdepunkt under kørsel.

Se også 

 Tipbil
 Containerbil

Entreprenørmaskiner
Topstykke

Topstykket er den øverste del af en forbrændingsmotor, f.eks. en almindelig bilmotor.

Topstykkets funktion er at lede luft/benzindampe ind i motorens cylindere og efter forbrændingen lede udstødningsgassen ud. Topstykket indeholder for en 4-takts benzinmotors vedkommende ventiler, knastaksel og tændrør. Ventilernes funktion er at åbne og lukke for indsugning og udstødning på de rigtige tidspunkter. Dette sker ved, at de bliver påvirket af knastakselen, som er en aksel med ovale "knaster" på, som påvirker ventilerne i en forudbestemt rækkefølge. Tændrørets funktion er at antænde benzindampene når de er kommet ind i motorens cylinder. Dieselmotorer indeholder ikke tændrør, men til gengæld indsprøjtningsdyser og gløderør.

Motordele
Knastaksel

Knastakslen er den aksel, der sørger for at ventilerne i en forbrændingsmotor bliver åbnet på de rette tidspunkter. I nyere motorer er knastakslen normalt placeret øverst i motorens topstykke (overliggende knastaksel).

Knastakslen virker ved, at der på akslen er "knaster", der er placeret forskudt for hinanden. Når akslen drejer rundt, vil knasternes spids påvirke ventilerne sådan, at de rette ventiler åbner på de rette tidspunkter. Ventilerne lukkes af ventilfjedre.

Almindeligvis har mindre motorer kun en knastaksel, men to er ikke ualmindeligt og V-motorer kan have endnu flere.

Motordele
Energioverførsel
Roterende maskiner
Toppakning

Toppakningen er den pakning, der i en forbrændingsmotor pakker tæt mellem selve motorblokken og topstykket. Udover gennemgangshuller til kølevand og smørehuller er der også et stort hul for hver cylinder, motoren er udstyret med. En utæt toppakning kan både resultere i at motoren bruger olie og kølevand, da begge dele kan finde vej ind til cylinderne. Utætheden opstår ofte, hvis motoren bliver overophedet, og i nogle tilfælde kan det forhindre motoren i at fungere.

Motordele
Robert Ludlum

Robert Ludlum (født 25. maj 1927, død 12. marts 2001) var en amerikansk forfatter, der er kendt for at have skrevet romanserien Bourne.

Han har skrevet en lang række romaner, som til sammen er solgt i over 210 millioner eksemplarer verden over.

Flere af hans romaner er blevet filmatiseret, såsom The Bourne Identity, The Bourne Supremacy og The Bourne Ultimatum, med Matt Damon i hovedrollen.

Eksterne henvisninger 
 Det officielle Robert Ludlum website 
 

Thrillerforfattere fra USA
Personer fra New York City
Jason Bourne
AVL-træ

AVL-træet har fået navn efter Adelson-Velskij og Landis, der først beskrev det. Det er et binært søgetræ med en anden måde at håndtere indsættelse af data. I forbindelse med hver indsættelse undersøges det, om træet lokalt er ude af balance, og hvis det er tilfældet, ændres træets struktur. Resultatet er, at træet ikke er følsomt over for den rækkefølge data tilføjes i.

Sammenligning med det binære søgetræ 
I hver knude i AVL-træet er der et felt, som indeholder en balancefaktor, der beskriver højdeforskellen mellem knudens to undertræer. Hvis balancefaktoren bliver ±2, er træet ude af balance, og der skal rettes op på det.

Indsættelse 
Når en ny knude indsættes i AVL-træet, sættes balancefaktoren i knuden til nul, da der ikke er flere knuder under. Så opdateres balancefaktoren i knuden over den nyindsatte knude. Der lægges til eller trækkes fra alt efter om der indsættes til højre eller til venstre i træet. Hvis balancefaktoren bliver 2 eller -2, roteres knuderne i træet.

      A (2)
       \
        B  (1)    ⇒    B (0)
         \           /   \
          C (0)     A (0) C (0)
 
 Rotation mod venstre. Tallene i parenteserne er balancefaktorerne.

Rotationen gentages opad i træet indtil roden er nået.

Sletning 
Ved sletning af data kan den knude, der skal slettes flyttes ned i træet ved hjælp af rotationer indtil knuden er yderst i træet. Herefter er den enkel at fjerne.

Kilder 
 File organization and Processing af Allan L. Tharp 

Datastrukturer
EBU

Forkortelsen EBU kan betyde flere ting:

 European Boxing Union
 European Broadcasting Union
Michael Maze

Michael John Maze (født 1. september 1981 i Faxe) er en dansk venstrehåndet tidligere bordtennisspiller. Michael Maze er tidligere europamester i single. Han spillede normalt i både single og double for mænd. Han var siden 2006 en af verdens 20 bedste spillere, og målt på internationale resultater var han allerede i 2004 (dvs. i en alder af 22 år) Danmarks bedste bordtennisspiller gennem tiderne. Han har vundet syv medaljer ved både EM, VM og OL. Maze annoncerede i marts 2016, at han stoppede sin aktive karriere på grund af tilbagevendende skader. I 2018 meddelte Maze, at han havde valgt at genoptage karrieren med henblik på at spille OL i 2020.

Resultater

Single 
Det internationale gennembrud kom i 2004 med en overraskende sejr i den prestigefulde turnering Europa Top 12. Ved verdensmesterskabet maj 2005 i Shanghai vandt han ligeledes overraskende bronze efter en kvartfinalekamp mod kineseren Hao Shuai.
 
Maze vandt bronzemedalje ved EM 2007 i single. For tredje gang i sin karriere deltog Michael Maze i 2008 ved OL, da han var med i singlerækken. Her tabte han dog sin første kamp i 16.-delsfinalen.

Som den eneste spiller fra Europa spillede Michael Maze sig mellem de bedst otte ved verdensmesterskaberne i Japan 2009.

Michael Maze havde sin højeste placering på verdensranglisten i 2010 som nr. 8.

Vandt EM 2009 i Stuttgart, med finalesejr over Werner Schlager, efter i semifinalen at have besejret den tredobbelte mester Timo Boll.

Double 
Efter at have vundet flere europæiske turneringer deltog Maze og Finn Tugwell som herredouble ved sommer-OL 2000, hvor de nåede kvartfinalen. Ved OL fire år efter vandt samme par bronze i herredouble. 

Michael Maze blev i 2005 kåret til årets sportsperson i Danmark.

Kåret til årets spiller i Danmark 8 gange og yderligere 2 gange for hold.

Klubkarriere 
Michael Maze stillede op for Roskilde Bordtennisklub, som deltager i Champions League i 2008. Maze havde lavet en 4-årig kontrakt med klubben. I Roskilde spillede Michael Maze sammen med blandt andre Finn Tugwell, Allan Bentsen og Kasper Sternberg, der alle tre var en del af det danske bordtennislandshold.

Fra 2006 til 2008 spillede han for den franske klub, Levallois Sporting Club, der fritstillede ham et år før kontraktudløb, så han kunne komme til Roskilde i deres elitesatning.

Andre aktiviteter 
I 2019 deltog han i sæson 16 af Vild med dans. Han dansede med den professionelle danser Mie Martha Molke. Parret endte med en 8. plads.

Referencer

Eksterne henvisninger 

 Egen hjemmeside

Bordtennisspillere fra Danmark
Olympiske bronzemedaljevindere fra Danmark
Personer fra Faxe
Personer i Kraks Blå Bog
Medaljevindere fra Danmark ved sommer-OL 2004
Manifold

Ordet manifold har flere betydninger eller specialiseringer:
 Manifold (fluidmekanik) - eller grenrør
 Manifold (motor)
 Manifold (scuba)
 Manifold (papir) – en slags papir

Se også 
 Mangfoldighed (matematik) – hedder på engelsk manifold.